
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 622-9/2015
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2015. február 9.
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: telepítési vázlat, szerződéstervezet
E L Ő T E R J E S Z T É S

Sülysáp Város Önkormányzata Képviselő-testületének

2015. február 19-én tartandó munkaterv szerinti ülésére

9. napirendhez

Tárgy: Vodafone bázisállomás létesítésével kapcsolatos bérleti szerződés megkötése 
Tisztelt Képviselő-testület!

A Vodafone Magyarország Zrt. azzal kereste meg önkormányzatunkat, hogy a nem megfelelő hálózati lefedettség miatt új bázisállomás létesítését tervezik Sülysápon. E célból megtekintették a 0406/29 hrsz.-ú ingatlant (iparterületi bekötőút), melynek területe alkalmas a bázisállomás elhelyezésére. A cégnek 130 m2 területre lenne szüksége, bérleti díj ajánlata 600 000 Ft/év.
Az ingatlan Gksz-4 gazdasági övezetben található, a lakóterületektől biztonságos távolságra, a szennyvíztisztító telep mellet. A bérelt terület pontos helyét a mellékelt vázrajz mutatja. 
Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet alapján a szerződés jóváhagyásáról a Képviselő-testület dönt.

Mindezek alapján kérem az előterjesztés szíves megvitatását, és döntésük meghozatalát.
…/2015. (II. 19.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 15.) önkormányzati rendelet alapján

1./ Az önkormányzat tulajdonában álló Sülysáp, 0406/29 hrsz. szám alatti ingatlanból bérbe ad 130 m2 alapterületű részt a Vodafone Magyarország Mobil Távközlési ZRt. (székhelye: 1096 Budapest, Lechner Ödön fasor 6.; Cg. 01-10-044159; adószáma: 11895927-2-44; képviseli: Döbrőssy Gábor) részére Vodafone-bázisállomás létesítése céljából 2022.12.31-ig tartó időszakra, 600.000 Ft/év összegű, évente az infláció mértékével növelendő bérleti díj ellenében bérbe adja.

2./ Az ezzel kapcsolatos bérleti szerződés tervezetet jóváhagyja, egyúttal felkéri és felhatalmazza a polgármestert annak aláírására.





Határidő: azonnal
Felelős: polgármester

Sülysáp, 2015. február 9.

Horinka László s.k.


polgármester
Láttam!

Sülysáp, 2015. február 12.

Tóth Krisztina s.k.

jegyző

